《同丁敬身访张丈应华有赠》
清代·石文

静看林景过茅茨，径曲村深步屟迟。南北舍分新竹色，两三客对夕阳时。

邻多野老同耽隐，贫有闺人共课诗。长日闭门殊自得，屡空意味许谁知？

作者简介：浙江上虞人，徙居杭州。字贞石。诸生。家奇贫，学为诗歌，凄戾幽怨，自成一家。与厉鹗等为文字交。卒年三十二。有《贞石诗钞》。